Suchinthana/ta-wikipedia huggingface dataset:
சந்திர பிரபா வனவிலங்கு காப்பகம்

சந்திரபிரபா வனவிலங்கு காப்பகம் (Chandra Prabha Wildlife Sanctuary) என்பது சந்திரபிரபா என்றும் அழைக்கப்படுகிறது. இது மத்திய இந்தியாவில் உத்தரப் பிரதேச மாநிலத்தின் சந்தௌலி மாவட்டத்தில் அமைந்துள்ளது. அழகான சுற்றுலாத் தலங்கள், அடர்ந்த காடுகள் மற்றும் ராஜ்தாரி, தேவ்தாரி மற்றும் நௌகர் அருவி போன்ற அருவிகள் இங்கு காணப்படுகின்றன. ஒவ்வொரு ஆண்டும் சுற்றுலாப் பயணிகளைச் சுற்றுப்புறத்திற்கு ஈர்க்கிறது. சந்திர பிரபா வனவிலங்கு சரணாலயம் வரலாற்றுச் சிறப்புமிக்க நகரமான வாரணாசியிலிருந்து சுமார் 70 கிலோமீட்டர் தொலைவில் அமைந்துள்ளது.

வரலாறு 
18ஆம் நூற்றாண்டின் இரண்டாம் பாதியில் இப்பகுதி காசி நாட்டு ஆட்சியாளர்களுக்கான வேட்டையாடும் காடு பாதுகாப்பகமாக மாற்றப்பட்டது. வனவிலங்கு சரணாலயம் மே 1957-இல் நிறுவப்பட்டது. ஆசியச் சிங்கங்கள் 1958ஆம் ஆண்டில் சந்திர பிரபாவில் அறிமுகப்படுத்தப்பட்டன. 1969ஆம் ஆண்டுக்குள் சிங்கங்களின் எண்ணிக்கை மூன்றிலிருந்து பதினொரு ஆக அதிகரித்து. ஆரம்பத்தில் இந்தப் பணி வெற்றிகரமாக நடைபெற்றது. இருப்பினும், அடுத்தடுத்த ஆண்டுகளில் சிங்கங்கள் காணாமல் போயின. இது தொடர்பாக இந்திய அரசு இன்னும் எந்த முடிவு எடுக்கவில்லை என்றாலும், 1993ஆம் ஆண்டில் இந்தத் திட்டம் மீண்டும் புதுப்பிக்கப்பட்டது.

அமைவிடம் 
சந்திர பிரபா காப்பகம் 78 சதுர கிலோமீட்டர் பரப்பளவில் கைமூர் மலைத்தொடரின் வடக்கு சரிவில் உள்ள நௌகர் மற்றும் விஜயகர் குன்றுகளில் அமைந்துள்ளது. கங்கையின் துணை ஆறான கரம்னாசா ஆறும், கரம்னாசாவின் துணை ஆறான சந்திரபிரபா ஆறும் இந்தச் சரணாலயத்தின் வழியாகப் பாய்கிறது.

தாவரங்களும் விலங்குகளும் 
இந்தச் சரணாலயம் 78 சதுர கிலோமீட்டர் பரப்பளவைக் கொண்டுள்ளது. இந்தச் சரணாலயம் கீழ் கங்கை சமவெளியின் ஈரமான இலையுதிர் காடுகளின் சுற்றுச்சூழல் பகுதிக்குள் அமைந்துள்ளது.

தாவரச் சமூகங்களில் வண்டல் சவன்னா காடுகள், தெற்கு உலர்ந்த கலப்பு இலையுதிர் காடுகள், உலர்ந்த இலையுதிர்காலப் புதர் மற்றும் சவன்னா, வறண்ட வெப்பமண்டல ஆற்றுக் காடுகள் மற்றும் பாலைவன முள் காடுகள் மற்றும் புதர் காடுகள் அடங்கும்.

விலங்கினங்களில் சிறுத்தை, காட்டுப்பன்றி, நீலான், கடமான், இந்திய சிறுமான் மற்றும் புள்ளி மான் மற்றும் பல வகையான பறவைகள் அடங்கும்.

சுற்றுலா இடங்கள் 
சந்திரபிரபாவில் பல்வேறு வகையான காட்டு விலங்குகள் காணப்படுகின்றன. இவற்றில் புல்வாய், புள்ளி மான், கடமான், நீலான், காட்டுப்பன்றி, முள்ளம்பன்றி மற்றும் இந்தியச் சிறுமான் ஆகியவை அடங்கும். ஊர்வன இனங்களில் மலைப்பாம்பு அடங்கும்.

சுமார் 150 வகையான பறவைகளைக் காணும் வகையில் இந்தப் பூங்கா பறவைகளைக் கவனிப்பவர்களின் சொர்க்கமாகும். இயற்கை தாவரங்களில் மகுவா, சாகுன், அமால்டாக்கள், டெண்டு, கோரையா, பெர் போன்றவை அடங்கும்.

அணுகல் 
வாரணாசி நகர மையத்திலிருந்து 65 கி. மீ. தொலைவில் சந்திர பிரபா சரணாலயம் அமைந்துள்ளது. பூங்காவை அடைய மிகவும் வசதியான வழி ஒரு மகிழ்வுந்தினை வாடகைக்கு எடுத்து வருவதாகும். இந்தப் பயணம் சுமார் இரண்டு மணி நேரம் எடுக்கும். அருகிலுள்ள தொடருந்து சந்திப்பு ஃஇலீம் பண்டிட் தீன தயாள உபாத்தியா தொடருந்து நிலையமும் வாரணாசி தொடருந்து நிலையமும் ஆகும்.

மேற்கோள்கள் 

Coordinates on Wikidata
உத்தரப் பிரதேச வனவிலங்கு காப்பகங்கள்
சுகல்வா காப்பகம்

சுகல்வா சரணாலயம் (Suhelva Sanctuary) என்பது இந்தியாவின் உத்தரப் பிரதேச மாநிலத்தின் பலராம்பூர், கோண்டா மற்றும் சிராவஸ்தி மாவட்டங்களில் அமைந்துள்ள ஒரு வனவிலங்கு காப்பகமாகும். இது பல்ராம்பூரிலிருந்து சுமார் 66 கி. மீ தொலைவிலும், கோண்டாவிலிருந்து 120 கி. மீ. தொலைவிலும் இலக்னோவிலிருந்து சுமார் 210 கி. மீ. தூரத்திலும் உள்ளது.இது 452 சதுர கிலோமீட்டர் பரப்பளவைக் கொண்டுள்ளது.

வரலாறு 
சுகல்வா காடு உத்தரப்பிரதேசத்தின் பழமையான காடுகளில் ஒன்றாகும். மேலும் 1998ஆம் ஆண்டில் வனவிலங்கு சரணாலயமாகத் தகுதி வழங்கப்பட்டது.

அணுகல்

வானூர்தி மூலம் 
இலக்னோவில் உள்ள சவுத்ரி சரண் சிங் பன்னாட்டு வானூர்தி நிலையம் சுஹல்வாவிலிருந்து 230 கி. மீ. தொலைவில் அமைந்துள்ளது. இந்தச் சரணாலயத்திலிருந்து சுமார் 350 கி. மீ. தொலைவில் வாரணாசியில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது.

தொடருந்து மூலம் 
சரணாலயத்திலிருந்து 38 கி. மீ. தொலைவில் உள்ள துளசிப்பூர் சுகல்வா அருகிலுள்ள தொடருந்து நிலையமாகும்.

சாலை வழியாக 
மாநிலத்தின் ஒவ்வொரு பகுதியுடனும் சாலைகள் மூலம் சுகல்வா நன்கு இணைக்கப்பட்டுள்ளது.

தாவரங்கள் 
சால், சீசம், கைர், சாகான் (டேக் அஸனா, ஜமுன், ஹல்டு, பால்டு, தாமினா, ஜிங்கன் மற்றும் பஹேரா மரங்கள்) ஆகியவை சரணாலயத்தின் வனப்பகுதியை உருவாக்குகின்றன.

விலங்கினங்கள் 
வங்காளப் புலி, இந்தியச் சிறுத்தை, தேன் கரடி, மறிமான் மற்றும் மான் ஆகியவை சுகல்வாவின் முக்கிய பாலூட்டிகளாகும். மற்ற விலங்குகளில் நரி, கழுதைப்புலி, இந்திய யானை மற்றும் காட்டுப் பூனை ஆகியவை அடங்கும்.

மேலும் காண்க 

 பிலிபித் புலிகள் காப்பகம்
 துத்வா தேசியப் பூங்கா

மேற்கோள்கள் 

உத்தரப் பிரதேச வனவிலங்கு காப்பகங்கள்
சோகாகி பர்வா வனவிலங்கு காப்பகம்

சோகாகி பர்வா வனவிலங்கு காப்பகம் (Sohagi Barwa Wildlife Sanctuary) இந்தியாவில் உத்தரப் பிரதேச மாநிலத்தில் உள்ள மகாராஜ்கஞ்சு மாவட்டத்தில் உள்ளது. இது நேபாள எல்லைக்கு அருகே கண்டகி ஆற்றின் மேற்குக் கரையில் 428.2 சதுர கிலோமீட்டர் பரப்பளவைக் கொண்டுள்ளது. உத்தரப்பிரதேசத்தில் உள்ள புலி வாழ்விடங்களில் சோகாகி பர்வா ஒன்றாகும். சோகாகி பர்வ வனவிலங்கு காப்பகம் ஏழு வனத் தொடர்களாகப் பிரிக்கப்பட்டுள்ளது. இவை பக்டி, மத்வாலியா, லட்சுமிபூர், வடக்கு சௌக், தெற்கு சௌக், சியோபூர் மற்றும் நிக்லால். இத்துடன் இந்தக் காப்பகம் 21 புல்வெளிகளைக் கொண்டுள்ளது. இந்தச் சரணாலயம் புலிகள் உட்படப் பல்வேறு தாவரங்கள் மற்றும் விலங்கினங்களுக்கு இருப்பிடமாக உள்ளது.

சரணாலயத்தின் நிலப்பரப்பு பெரும்பாலும் தட்டையானது. சராசரி உயரம் 100 மீட்டர் ஆகும். ஆண்டு முழுவதும் மிதமான காலநிலை நிலவுகிறது. குளிர்காலமும் மிதமானதாகவே இருக்கும்.

அமைவிடம் 
அருகிலுள்ள தொடருந்து நிலையம் 22 கி. மீ. தொலைவில் உள்ள சிசுவா சந்தை ஆகும்.

சுற்றுலா இடங்கள் 
சோகாகி பர்வா வனவிலங்கு சரணாலயத்தின் முக்கிய ஈர்ப்பாகப் புலிகள் உள்ளன. சிறுத்தை, கரடி, இந்திய புனுகுப் பூனை, ராட்சத அணில், முயல், காட்டுப் பூனை, காட்டுப்பன்றி, உடும்பு, நீலான் மற்றும் இந்திய மலைப் பாம்பு போன்ற பிற விலங்குகளும் உள்ளன. சரணாலயத்தில் ஏழு ஓய்வு இல்லங்கள் உள்ளன.

வெளி இணைப்புகள் 

 சோஹாகி பர்வா சரணாலயம் தகவல்
 சொஹாகிபர்வா வனவிலங்கு சரணாலயம் (பறவைகள் சர்வதேசம்)

மேற்கோள்கள்

மகாராஜ்கஞ்சு மாவட்டம்
உத்தரப் பிரதேச வனவிலங்கு காப்பகங்கள்
Coordinates on Wikidata
கொண்டபள்ளி சிறீனிவாசு

கொண்டபள்ளி சிறீனிவாசு (Kondapalli Srinivas) இந்தியாவைச் சேர்ந்த ஓர் அரசியல்வாதியாவார்.. ஆந்திரப் பிரதேசத்தைச் சேர்ந்த இவர் தெலுங்கு தேசம் கட்சியை சேர்ந்தவராக அரசியலில் இயங்கினார். 2024 ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் கச்சபதிநகரம் சட்டமன்றத் தொகுதியில் போட்டியிட்டு அத்தொகுதியை பிரதிநிதித்துவப்படுத்தும் சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.

ஒரு தொழிலதிபரும் மென்பொருள் நிபுணருமான கொண்டபள்ளி சிறீனிவாசு ஒரு சமூக சேவகரும் ஆவார். ஏப்ரல் 13, 1982 ஆம் ஆண்டு ஏப்ரல் மாதம் 13 ஆம் தேதியன்று கொண்டபள்ளி கொண்டலராவ் மற்றும் சுசீலா தம்பதியருக்கு மகனாகப் பிறந்தார். இவருக்கு மனைவி லட்சுமி சிந்து, மகன் விகான், மகள் மேதா என்ற அளவான குடும்பம். விசாகப்பட்டிணத்தில் கல்வி கற்ற இவர் உயர்கல்விக்காக அமெரிக்கா சென்றார். அங்கேயே மென்பொருள் நிபுணராகப் பணியாற்றினார்.

மேற்கோள்கள்

வாழும் நபர்கள்
தெலுங்கு தேசம் கட்சி அரசியல்வாதிகள்
இந்திய அரசியல்வாதிகள்
இஸ்ப்-உத் தகிரிர்

இஸ்ப்-உத் தகிரிர் (Hizb ut-Tahrir) இது ஒரு சர்வதேச இஸ்லாமியவாத மற்றும் இஸ்லாமிய அடிப்படைவாத அரசியல் அமைப்பாகும். இதன் நோக்கம் முஸ்லிம் சமூகத்தை (உம்மா என்று அழைக்கப்படும்) ஒன்றிணைப்பதற்கும், உலகளவில் இசுலாமியச் சட்ட முறைமையை நடைமுறைப்படுத்துவதற்கும், இஸ்லாமிய கலீபாவை மீண்டும் நிறுவுவதாகும்.

ஹிஸ்ப் உத்-தஹ்ரீர் 1953-ஆம் ஆண்டில் ஜோர்தானின் கட்டுப்பாட்டில் இருந்த கிழக்கு எருசலேம் நகரத்தில் ஒரு அரசியல் அமைப்பாக நிறுவப்பட்டது,  ஹைபாவைச் சேர்ந்த  பாலஸ்தீனிய இஸ்லாமிய அறிஞரான தாகி அல்-தின் அல்-நபானி என்பவரால் இந்த அமைப்பு நிறுவப்பட்டது. இவர் பாலஸ்தீன.கலிபாவை நிறுவுவதற்கான ஒரு திட்டத்தையும், "வரைவு அரசியலமைப்பையும்" உருவாக்கினார்.  இது ஜிகாத்தை இன்றியமையாத அம்சமாகக் கருதுகிறது மற்றும் ஜிகாத் மூலம் நிறுவப்படும் இஸ்லாமிய அரசு நிறுவப்படும் வரை  போராடுவதை நோக்கமாகக் கொண்டது.

ஹிஸ்ப் உத்-தஹ்ரீர் 50க்கும் மேற்பட்ட நாடுகளில் பரவியுள்ளது.  இதன் உறுப்பினர் எண்ணிக்கை சுமார் ஒரு மில்லியன் வரை இருக்கும் என மதிப்பிடப்பட்டுள்ளது.  ஹிஸ்ப் உத்-தஹ்ரீர் அமைப்பை  ஐக்கிய இராச்சியம் உள்ளிட்ட மேற்கத்திய நாடுகளிலும், சில அரசுகளால் தடை செய்யப்பட்ட போதிலும், பல அரபு மற்றும் மத்திய ஆசிய நாடுகளிலும் செயலில் உள்ளது. அமைப்பின் தலைமையானது ஜோர்டானில் மையமாகக் கொண்டுள்ளது.  இலண்டனில் இதன் கூடுதல் தலைமையகம் கொண்டுள்ளது. 

வங்கதேசம், சீனா, ரஷ்யா, பாகிஸ்தான், இந்தியா, ஜெர்மனி, துருக்கி, ஐக்கிய இராச்சியம் ஆகிய நாடுகளில் ஹிஸ்ப் உத்-தஹ்ரீர் அமைப்பு தடைசெய்யப்பட்டுள்ளது.  கஜகஸ்தான் மற்றும் "மத்திய ஆசியா, இந்தோனேசியா, லெபனான், யேமன் மற்றும் ஐக்கிய அரபு அமீரகம் தவிர அனைத்து அரபு நாடுகளும் ஹிஸ்ப் உத்-தஹ்ரீரின் சட்ட அந்தஸ்தை நீக்கியுள்ளது.

தமிழ்நாட்டில்
தமிழ்நாட்டில் இஸ்ப்-உத் தகிரிர் அமைப்பில் தொடர்புடைய 7 பேரை தேசியப் புலானய்வு முகமை அக்டோபர் 2024ல் கைது செய்து பயங்கரவாத குற்றங்களுக்கான சிறப்பு நீதிமன்றத்தில் வழக்கு பதிந்துள்ளது.

மேற்கோள்கள் 

தீவிரவாத அமைப்பு என குறிப்பிடப்பட்டவை
இசுலாமிய அமைப்புகள்
இந்தியாவில் தடைசெய்யப்பட்ட அமைப்புகள்
அமல் இயக்கம்

அமல் இயக்கம் (Amal Movement) என்பது லெபனான் அரசியல் கட்சி மற்றும்  சியா முஸ்லீம் சமூகத்துடன் இணைந்த முன்னாள் போராளிகள் குழு ஆகும். இதனை 1974 இல் மூசா அல்-சதர் மற்றும் ஹுசைன் எல்-ஹுசைனி ஆகியோரால் "ஒடுக்கப்பட்டவர்களின் இயக்கமாக" என நிறுவப்பட்டது.  இக்கட்சியை 1980 முதல் நபிஹ் பெர்ரியால் என்பவரால் வழிநடத்தப்படுகிறது. பெய்ரூத்தின் கிரேக்க கத்தோலிக்க பேராயர் கிரெகோயர் அதாத் மற்றும் முஸ்தபா சாம்ரான் ஆகியோர் இந்த இயக்கத்தின் நிறுவனர்களில் அடங்குவர்.

மூசா அல்-சதர் மறைந்த பிறகு மற்றும் 1978 இஸ்ரேலின் லெபனான் போருக்குப் பிறகு அமல் இயக்கம் பிரபலம் அடைந்தது.  1978-79 ஈரானியப் புரட்சியும் அமல் இயக்கத்திற்கு உத்வேகம் அளித்தது.  லெபனான் நாடாளுமன்றத்தில் 14 பிரதிநிதிகளைக் கொண்ட அமல் இயக்கம் பாராளுமன்றத்தில் பெரும்பான்மையான சியா முஸ்லீம் கட்சியாகும். 

"லெபனானிய எதிர்ப்புப் படைகள்" என்பதன் சுருக்கமாக அமல் எனப்பெயரிடப்பட்டது. அரபு மொழியில் அமல் என்பதற்கு நம்பிக்கை என்று பொருள்.

அமல் இயக்க அரசியல் கட்சி, லெபனான் நாடாளுமன்றததில் 14 உறுப்பினர்களையும்; அமைச்சரவையில் 3 உறுப்பினர்களையும் கொண்டுள்ளது.

அடிக்குறிப்புகள்

மேற்கோள்கள்
 Augustus R. Norton, Amal and the Shi'a: Struggle for the Soul of Lebanon, Austin and London: University of Texas Press, 1987.
 Afaf Sabeh McGowan, John Roberts, As’ad Abu Khalil, and Robert Scott Mason, Lebanon: A Country Study, area handbook series, Headquarters, Department of the Army (DA Pam 550-24), Washington D.C. 1989. - 
 Byman, D., Deadly Connections: States that Sponsor Terrorism, Cambridge, Cambridge University Press, 2005.
 Edgar O'Ballance, Civil War in Lebanon, 1975–92, Palgrave Macmillan, London 1998. 
 Fawwaz Traboulsi, Identités et solidarités croisées dans les conflits du Liban contemporain; Chapitre 12: L'économie politique des milices: le phénomène mafieux, Thèse de Doctorat d'Histoire – 1993, Université de Paris VIII, 2007. (in French) – 
 Nasr, Vali, The Shia Revival, New York, W.W. Norton & Company, 2006.
 Palmer-Harik, J., Hezbollah: The Changing Face of Terrorism, London, I.B. Tauris & Co Ltd, 2004.
 Magnus Ranstorp, Hizb'allah in Lebanon: The Politics of the Western Hostage Crisis,New York, St. Martins Press, 1997.
Seyyed Ali Haghshenas, "Social and political structure of Lebanon and its influence on appearance of Amal Movement, " Iran, Tehran 2009.
 Robin Wright, Sacred Rage, Simon and Schuster, 2001.
 Fouad Ajami, "Gadhafi and the Vanished Imam", Wall Street Journal, May 17, 2011.

வெளி இணைப்புகள்

https://web.archive.org/web/20110707122235/http://www.amal-movement.com// (Arabic)
https://web.archive.org/web/20090311082332/http://afwajamal.com/
லெபனான்
இசுலாமிய அமைப்புகள்
இந்தியாவில் தடைசெய்யப்பட்ட அமைப்புகள்
புளோரோவளையயெக்சேன்

புளோரோவளையயெக்சேன் (Fluorocyclohexane) என்பது C6H11F என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். கரிமப்புளோரின் சேர்மமான இதை (CH2)5CHF என்ற அமைப்பு வாய்ப்பாட்டாலும் அடையாளப்படுத்தலாம்.

தயாரிப்பு
வளையயெக்சனாலுடன் ஐதரசன் புளோரைடு சேர்மத்தைச் சேர்த்து வினைபுரியச் செய்து புளோரோவளையயெக்சேன் தயாரிக்கப்படுகிறது.

பாதுகாப்பு
புளோரோவளையயெக்சேன் சேர்மம் கடுமையான தோல் மற்றும் கண் எரிச்சலை ஏற்படுத்துகிறது.   சுவாச எரிச்சலையும் ஏற்படுத்தலாம்.

மேலும் காண்க
 புளோரோபென்சீன்
 புளோரோவளையபுரோப்பேன்

மேற்கோள்கள் 

வளையயெக்சேன்கள்
புளோரின் சேர்மங்கள்
கரிம புளோரைடுகள்
மலேசிய கூட்டரசு சாலை 9

மலேசிய கூட்டரசு சாலை 9 அல்லது காராக்–தம்பின் நெடுஞ்சாலை  (ஆங்கிலம்: Malaysia Federal Route 9 அல்லது Karak–Tampin Highway; மலாய்: Laluan Persekutuan Malaysia 9 அல்லது Jalan Persekutuan 9) என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். 

மலேசியாவின் பழைமையான சாலைகளில் இந்தச் சாலையும் ஒன்றாகும்.

138.19 கிமீ (85.87 மைல்) நீளம் கொண்ட இந்தச் சாலை பகாங் காராக் நகரத்தையும் நெகிரி செம்பிலான் தம்பின் நகரத்தையும் இணைக்கின்றது. அத்துடன் தித்திவாங்சா மலைத் தொடரின் கிழக்கு விளிம்பில் செல்லும் இந்தச் சாலை மலேசிய கூட்டரசு சாலை 8  போல மலைத் தொடர்களின் விளிம்புகளில் தொடர்ந்து செல்கிறது.

பொது

மலேசிய கூட்டரசு சாலை 9-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

தித்திவாங்சா மலைத்தொடர் (Titiwangsa Mountains) என்பது தீபகற்ப மலேசியாவின் மத்தியமலைத் தொடராகும். இந்த மலைத் தொடர் தீபகற்ப மலேசியாவின் முதுகெலும்பாக விளங்குகின்றது.

இதன் வடபகுதி தென் தாய்லாந்தில் தொடங்குகின்றது. இதனைச் சங்காலாகிரி தொடர் (Sankalakhiri Range) என்றும் அழைக்கிறார்கள். இந்தத் தொடர் தீபகற்ப மலேசியாவை இரண்டாகப் பிரிக்கின்றது. வடக்கில் இருந்து தென் கோடி வரையில் இதன் நீளம் 480 கி.மீ. ஆகும்.

சாலை மாற்றுவழிகளின் பட்டியல்

மேலும் காண்க
 காஜாங்-சிரம்பான் நெடுஞ்சாலை
 கோலாலம்பூர்-காராக் நெடுஞ்சாலை
 தஞ்சோங் மாலிம்-சிலிம் ரிவர் நெடுஞ்சாலை
 புக்கிட் சாலில் நெடுஞ்சாலை
 அலோர் காஜா-மத்திய மலாக்கா-ஜாசின் நெடுஞ்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய நெடுஞ்சாலைகள்
மலேசிய கூட்டரசு சாலைகள்
புளோரோவளையபுரோப்பேன்

புளோரோவளையபுரோப்பேன் (Fluorocyclopropane) என்பது C3H5F என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆலோ ஆல்க்கேன் குடும்பத்தில் புளோரோவளையபுரோப்பேன் ஓர் உறுப்பினராகும்.

தயாரிப்பு
இமிடாசோலைலிடின் வளையபுரோப்பைல் குழுவை செனான் இருபுளோரைடுடன் சேர்த்து  வினைபுரியச் செய்வதன் மூலம்  புளோரோவளையபுரோப்பேன் சேர்மத்தை தயாரிக்க முடியும்.

மேலும், துத்தநாக கார்பீனாய்டுகளைப் பயன்படுத்தி புளோரோ-பதிலீடு செய்யப்பட்ட அல்லைலிக்கு  ஆல்ககால்களின் ஆடிஎதிர் உரு தெரிவு வளைய புரோப்பேனேற்ற வினை மூலமும் புளோரோவளையபுரோப்பேனை தயாரிக்கலாம்.

மேலும் காண்க
புளோரோவளையயெக்சேன்

மேற்கோள்கள்

மேலும் வாசிக்க

வளையபுரோப்பேன்கள்
புளோரின் சேர்மங்கள்
கரிம புளோரைடுகள்
பலோத்ரா

பலோத்ரா (Balotra), இராஜஸ்தான் மாநிலத்தின்   பார்மேர் மாவட்டத்தின் பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட பலோத்ரா மாவட்டத்தின் நிர்வாகத் தலைமையிடம் மற்றும் நகராட்சி ஆகும்மேலும்  இந்நகரம் பச்பத்ரா வருவாய் வட்டத்தின் நிர்வாகத் தலைமையிடமாகவும் உள்ளது. பலோத்ரா நகரம் இராஜஸ்தான் மாநிலத்தில் மேற்கில், இந்தியா-பாகிஸதான் எல்லைப்புறத்தில், தார் பாலைவனத்தில் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 35 வார்டுகளும், 12911 வீடுகளும் கொண்ட பலோத்ரா நகராட்சியின் மக்கள் தொகை 74,496 ஆகும். அதில ஆண்கள்  38,715 மற்றும் பெண்கள் 35,781 ஆக உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். சராசரி எழுத்தறிவு 75.52 %. பட்டியல் சாதியினரும் பட்டியல் பழங்குடியினரும் முறையே 14.20 % மற்றும் 3.37 % ஆக உள்ளனர்.
இதன்மக்கள் தொகையில் இந்துக்கள்	76.74%, [சைனம்|சமணர்கள்]]11.83%  முஸ்லீம்கள் 11.01% மற்றும் பிறர்  0.43% ஆக உள்ளனர்.

போக்குவரத்து

இரயில்வே

பலோத்திரா தொடருந்து நிலையம்ஜோத்பூர், ஜெய்ப்பூர் சண்டிகர் நகரங்களுடன் இணைக்கிறது.

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
அமெரிக்க செயற்கை உள் உறுப்புகள் சங்கம்

அமெரிக்க செயற்கை உள் உறுப்புகள் சங்கம் (American Society for Artificial Internal Organs) என்பது என்பது செயற்கை உள் உறுப்புகள் மற்றும் அவற்றின் வளர்ச்சியில் ஆர்வமுள்ள தனிநபர்கள் மற்றும் குழுக்களின் ஓர் அமைப்பாகும்.

செயற்கை உள் உறுப்புகள் பற்றிய ஆராய்ச்சியை இச்சங்கம் ஆதரிக்கிறது. ஓவ்வோர் ஆண்டும் சங்கத்தின் கூட்டத்தை நடத்துகிறது. இக்கூட்டம் தொழில்துறை, ஆராய்ச்சியாளர்கள் மற்றும் அரசு அதிகாரிகளை ஈர்க்கிறது.  

சிறுநீரகவியல், இதய நுரையீரல் சாதனங்கள் (செயற்கை இதயங்கள், இதய நுரையீரல் இயந்திரங்கள்) மற்றும் உயிரியல் பொருட்கள் ஆகிய உறுப்புகளை செயற்கையாக உருவாக்குவதில் அமெரிக்க செயற்கை உள் உறுப்புகள் சங்கம் மிகவும் அதிகமாக முன்னெடுக்கிறது. அமெரிக்க செயற்கை உள் உறுப்புகள் சங்க செய்தி இதழ் ஒன்றையும் ஆண்டுக்கு  10 இதழ்களை இச்சங்கம் வெளியிடுகிறது.

மேற்கோள்கள்

வெளி இணைப்புகள் 
American Society for Artificial Internal Organs home page
ASAIO Journal - home

மருத்துவம்
உடலுள் பொருத்தும் மருத்துவக் கருவிகள்
நதாராம் சர்மா கவுர்

நதாராம் சர்மா கவுர் (Natharam Sharma Gaur) (1874-1943) நௌடங்கி (வட இந்தியாவின் ஓபராடிக் தியேட்டர்) நாடகங்களின் எழுத்தாளரும் கலைஞரும் ஆவார். இது இப்போது இந்தியாவின் உத்தரப்பிரதேசத்தில் உள்ள அத்ராஸின் இந்தர்மன் அகாராவின் நாடகங்கள் ஆகும். நௌடங்கி நாடகம் வாழ்க்கையை விடப் பெரியதாக இருந்தது. பாலிவுட் ஆடம்பரங்களுக்கு முன்னோடியாக, இது கவர்ச்சியும் தூய கற்பனையும் நிறைந்த உலகமாக இருந்தது. பாடல், நடனம், காதல் மற்றும் உணர்ச்சி நிறைந்த பல நாடகங்களை அள்ளிக் கொடுத்தன. இந்த வகையில் நிகழ்த்தப்பட்ட பிரபலமான நாடகங்களில் தனது வார்த்தையைக் காப்பாற்றுவதற்காக செல்வம், ராஜ்யம், மனைவி மற்றும் குழந்தைகளை விட்டுக்கொடுத் ராஜா அரிச்சந்திரா போன்ற வரலாற்று நாயகர்கள் திரண்டிருந்தனர்.

தொடக்க கால வாழ்க்கை 
நதாராம் 1874 ஜனவரி 14 அன்று அத்ராசு மாவட்டத்தில் உள்ள தரியாபூர் கிராமத்தில் ஒரு பிராமணக் குடும்பத்தில் பிறந்தார். இவர் மிகவும் ஏழ்மையான குடும்பத்தைச் சேர்ந்தவர். இவர் தனது பார்வையற்ற தந்தையான பாகீரத்மலுக்கு வழிகாட்டி, பிச்சைக்காக பாடும் குழந்தையாக அத்ராசுக்கு வந்தார். அவரது இனிமையான குரலும் அழகான முகமும் அத்ராசின் இந்தர்மன் அகாராவின் சீடர்களில் ஒருவரான சிரஞ்சிலாலின் கவனத்தை ஈர்த்தது. நதாராம் அகாராக்களால் ஏற்றுக்கொள்ளப்பட்பார். அங்கு இவர் வாசிப்பு மற்றும் எழுத்துடன் பாரம்பரிய இசை மற்றும் நடனம் கற்றுக்கொண்டார். நதாராம் மிகக் குறுகிய காலத்தில் கலையில் தேர்ச்சி பெற்று தனது குழுவின் நட்சத்திரமாக ஆனார். பின்னர், இவர் தனது சொந்தக் குழுவை உருவாக்கி 'ஷியாம்' என்ற அச்சகத்தைத் தொடங்கினார். நதாராம் வட அமெரிக்கா, இந்தோனேசியா, மொரீசியஸ் மற்றும் மியான்மரில் தனது நாடகங்களை நிகழ்த்தினார். ரங்கூனில் பலர் நதாராமின் நாடகங்களைப் புரிந்துகொள்வதற்கான ஒரே நோக்கத்திற்காக இந்தியைக் கற்றுக்கொண்டனர்.

தொழில் வாழ்க்கை 
1897 முதல் 1940 வரை 113 நாடகங்களை நதாராம் எழுதினார்.

மேற்கோள்கள் 

1943 இறப்புகள்
1874 பிறப்புகள்
இந்திய எழுத்தாளர்கள்
கைமூர் வனவிலங்கு காப்பகம்

கைமூர் வனவிலங்கு காப்பகம் (Kaimoor Wildlife Sanctuary) என்பது தென்கிழக்கு உத்தரப் பிரதேசத்தின் சோன்பத்ரா மற்றும் மிர்சாபூர் மாவட்டங்களில் அமைந்துள்ள காட்டுயிர் காப்பகம் ஆகும். இந்தக் காப்பகம் பொதுவாகக் கிழக்கு மற்றும் மேற்கில் கைமூர் மலைத்தொடரின் கிழக்குப் பகுதியில் சோன் ஆறுயும் மேற்கத்திய முனையில் மத்தியப் பிரதேசத்தின் எல்லை வரையும் நீண்டுள்ளது. இது 1982இல் நிறுவப்பட்டது. 

இங்கு 500 சதுர கிலோமீட்டர் பரப்பில் பசுமையான தாவரங்கள் உள்ள நிலத்தைக் கொண்டுள்ளன. இப்பகுதியின் நிலப்பரப்பு இது இங்கு வசிக்கும் விலங்குகளின் வகைகளைப் போலவே மாறுபட்டது.

அணுகல்

வானூர்தி மூலம் 
கைமூர் வனவிலங்கு காப்பகம் அருகிலுள்ள வானூர்தி நிலையம் வாரணாசியில் உள்ளது.

தொடருந்து மூலம் 
கைமூர் வனவிலங்கு காப்பகம் அருகிலுள்ள தொடருந்து நிலையம் ராபர்ட்ஸ்கஞ்ச் தொடருந்து நிலையமாகும்.

சாலை வழியாக 
வாரணாசி மற்றும் மிர்சாபூரிலிருந்து (100 கி. மீ.) சாலை வழியாக கைமூரை அணுகலாம். கைமூர் அருகிலுள்ள நகரமான இராபர்ட்சுகஞ்ச் 3 கி. மீ. தொலைவில் உள்ளது. இப்பகுதி முக்கிய நகரங்களுடன் பேருந்து சேவைகள் மூலம் இணைக்கப்பட்டுள்ளது.

சுற்றுலா இடங்கள் 
கைமூர் வனவிலங்கு காப்பகத்தில் உள்ள வனவிலங்குகளில் சிறுத்தை, புல்வாய், புள்ளி மான், இந்தியச் சிறுமான், தேன் கரடி, மயில் ஆகியவை அடங்கும்..சரணாலயத்தில் காணப்படும் முக்கிய காட்டு விலங்குகளாக மான், நீலக் காளை, காட்டுப் பூனை, கரக்கல் ஆகும்.

முக்கிய தாவரங்களில் சால், சீசம் தேக்கு, மகுவா, நாவல், சித்தா, சாலாய், கோரையா மற்றும் ஜீங்கர் ஆகியவை அடங்கும்.

மேற்கோள்கள்

வெளி இணைப்புகள் 

 http://www.onlytravelguide.com/uttar-pradesh/adventure-wildlife/kaimoor-wildlife-sanctuary.php
 https://web.archive.org/web/20081203010122/http:// www. indiantigers. com/Kaimoor-<ID2
மிர்சாபூர் மாவட்டம்
உத்தரப் பிரதேச வனவிலங்கு காப்பகங்கள்
மகாவீர் சுவாமி வனவிலங்கு காப்பகம்

மகாவீர் சுவாமி வனவிலங்கு காப்பகம் (Mahavir Swami Wildlife Sanctuary) இந்தியாவில் உத்தரப்பிரதேசத்தில் உள்ள பல வனவிலங்கு சரணாலயங்களில் ஒன்றாகும். இது ஜான்சியிலிருந்து 125 கி.மீ. தொலைவிலும், இலலித்பூரிலிருந்து 33 கி.மீ. தொலைவிலும் உள்ளது. இந்தச் சரணாலயம் 5.4 சதுர கிலோமீட்டர் பரப்பளவில் பரவியுள்ளது. ஜான்சி புந்தேல்கண்ட் பிராந்தியத்தின் அற்புதமான நுழைவாயிலாக இது உள்ளது. மேலும் இது புகழ்பெற்ற இராணி லட்சுமி பாய் அவர்களால் பிரபலப்படுத்தப்பட்டுள்ளது.

இங்குக் பல்வேறு வகையான பறவைகள் தவிர, சிறுத்தை, நீலான், காட்டுப்பன்றி, கடமான், கருப்பு மான், கரடி, நரி, குரங்குகள் ஆகியவையும் உள்ளன. நவம்பர் முதல் ஏப்ரல் வரை இங்கு வருகை தருவது சிறந்தது. தங்குமிட வசதிகளை வழங்க வன ஓய்வு இல்லம் உள்ளது.

மேற்கோள்கள்

வெளி இணைப்புகள் 

 http://www.splendidindia.com/destinations/uttarpradesh/traveling-to-mahavirswamisanctuaryjhansi.html
 http://www.india9.com/i9show/Mahavir-Swami-Sanctuary-38284.htm

உத்தரப் பிரதேச வனவிலங்கு காப்பகங்கள்
கேக்கிரி

கேக்கிரி (Kekri), இராஜஸ்தான் மாநிலத்தில் 17 ஆகஸ்டு 2023 அன்று புதிதாக நிறுவப்பட்ட கேக்கிரி மாவட்டத்தின் நிர்வாகத் தலைமையிட நகரம் ஆகும். இது அஜ்மீர் நகரத்திற்கு தென்கிழக்கே 78 கிலோ மீட்டர் தொலைவில் உள்ளது.

மக்கள் தொகை பரம்பல்
22011ஆம் ஆண்டின் கணக்கெடுபின்படி, 25 வார்டுகளும், 7577 வீடுகளும் கொண்ட கேக்கிரி நகராட்சியின் மக்கள் தொகை 41,890 ஆகும். இதில் ஆண்கள்   21,336  மற்றும் பெண்கள்  20,554  உள்ளனர். பாலின விகிதம் 1000 ஆண்களுக்கு 963 பெண்கள் வீதம் உள்ளனர். சராசரி எழுத்தறிவு 78.66 % ஆக உள்ளது. இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே 18.10 % மற்றும் 0.90 % ஆக உள்ளனர்.  இந்துக்கள் 78.07%, முஸ்லீம்கள் 14.14%, சமணர்கள் 7.18% மற்றும் பிறர் 0.60% ஆக உள்ளனர்.

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
கங்காபூர் நகரம்

கங்காபூர் நகரம் (Gangapur City), இந்தியாவின் இராஜஸ்தான் மாநிலத்தில் புதிதாக நிறுவப்பட்ட கங்காபூர் மாவட்டத்தின் நிர்வாகத் தலைமையிட நகரம் ஆகும். இராஜஸ்தானில் கிழக்கில் அமைந்த இந்நகரம், ஜெய்ப்பூருக்கு தென்கிழக்கே 133 கிலோ மீட்டர் தொலைவிலும்; மதுரா மற்றும்  ஆக்ராவிற்கு தென்மேற்கே  190 கிலோ மீட்டர் தொலைவிலு உள்ளது

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, கங்காபூர் நகர நகராட்சி 40 வார்டுகளும்; 21,068 வீடுகளும் கொண்ட கங்காபூர் நகரத்தின் மொத்த மக்கள் தொகை  1,19,090 ஆகும். அதில் ஆண்கள்  62,829 மற்றும் பெண்கள்  56,261 ஆக உள்ளனர். பாலின விகிதம் 1000 ஆண்களுக்கு 895  பெண்கள் வீதம் உள்ளனர். சராசரி எழுத்தறிவு  79.12 %. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  16.00 % மற்றும் 5.79 % ஆக உள்ளனர்.

உள்ளூர் மக்கள் இந்தி, பிராஜ் மொழி, துந்தாரி மொழி மற்றும் இராசத்தானி மொழிகள் பேசுகின்றனர்.இதன் மக்கள்தொகையில் இந்துக்கள் 71.91%, இசுலாமியர் 26.32%, சமணர்கள் 0.98% மற்றும் பிறர் 0.27% ஆக உள்ளனர்.

போக்குவரத்து

மும்பை-ஜெய்ப்பூர்-தில்லி செல்லும் தொடருந்துகள் கங்காபூர் நகர தொடருந்து நிலையம் வழியாகச் செல்கிறது.

தட்ப வெப்பம்

மேற்கோள்கள் 

இராஜஸ்தான் மாநிலத்திலுள்ள ஊர்களும் நகரங்களும்
முப்புளோரோமீத்தேன்சல்போனைல் அசைடு

முப்புளோரோமீத்தேன்சல்போனைல் அசைடு (Trifluoromethanesulfonyl azide) என்பது CF3SO2N3 என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். கரிம வேதியியல் அசைடு சேர்மமான இச்சேர்மம் கரிமத் தொகுப்பு வினைகளில் ஒரு வினையாக்கியாகப் பயன்படுத்தப்படுகிறது. திரிப்லைல் அசைடு என்ற பெயராலும் இச்சேர்மம் அழைக்கப்படுகிறது.

தயாரிப்பு
முப்புளோரோமீத்தேன்சல்போனிக் நீரிலியுடன் பாரம்பரியமாக டைகுளோரோமீத்தேனில் உள்ள 
சோடியம் அசைடைச் சேர்த்து சூடுபடுத்துவதன் மூலமாக முப்புளோரோமீத்தேன்சல்போனைல் அசைடை தயாரிக்கமுடியும். இருப்பினும், டைகுளோரோமீத்தேன் பயன்பாடு தவிர்க்கப்படுகிறது. ஏனெனில் இது பயன்படுத்தப்படும் போது மிகவும் வெடிக்கும் தன்மை கொண்ட  அசிடோ-குளோரோமீத்தேன் மற்றும் ஈரசிடோமெத்தேன் ஆகியவற்றை உருவாக்குகிறது. அதற்குப் பதிலாக தொலுயீன், அசிட்டோநைட்ரைல் அல்லது பிரிடின்  ஆகியவற்றிலும் இவ்வினை நடத்தப்படலாம்.

Tf2O + NaN3 → TfN3 + NaOTf (Tf = CF3SO2) 

இதற்கு பதிலாக மாற்று தயரிப்பு முறை இமிடசோல்-1- சல்போனைல் அசைடிலிருந்து வினையைத் தொடங்கலாம்.

வினைகள்
அமீன்களை அசைடுகளாக மாற்றும் வினையில் முப்புளோரோமீத்தேன்சல்போனைல் அசைடு பயன்படுகிறது.

மேலும் காண்க
 தோசில் அசைடு

மேற்கோள்கள் 

அசிடோ சேர்மங்கள்
வெடிக்கும் வேதிப்பொருட்கள்
நிசான் வேலுப்பிள்ளை

நிசான் வேலுப்பிள்ளை (Nishan Velupillay, பிறப்பு: 7 மே 2001) ஓர் ஆத்திரேலியத் தொழில்-சார் காற்பந்தாட்ட வீரர் ஆவார். இவர் ஆத்திரேலியத் தேசியக் காற்பந்தாட்ட அணியிலும், மெல்பேர்ண் விக்டரி கழகத்திலும் நடுக்களத்தில் விளையாடி வருகிறார்.

தொடக்க வாழ்க்கை 
நிசான் வேலுப்பிள்ளை ஆத்திரேலியாவில் விக்டோரியா மாநிலத்தில் மெல்பேர்ண் நகரில் இலங்கைத் தமிழ்ப் பெற்றோருக்குப் பிறந்தவர். மல்கிரேவ் மசினோட் கல்லூரியில் தொடக்கக் கல்வியைக் கற்றார்.

காற்பந்தாட்ட வாழ்க்கை
நிசான் கிளென் எய்ரா காற்பந்தாட்டக் கழகத்தில் இளையோர் அகாதமியில் தனது காற்பந்தாட்டப் பயிற்சியைப் பெற்றார்.

நிசான் 2019 இல் மெல்போர்ன் விக்டரி காற்பந்து அணியுடன் தனது முதல் தொழில்முறை ஒப்பந்தத்தில் கையெழுத்திட்டார். 2021 மே 19 அன்று சிட்னிக்கு எதிரான 0-2 தோல்வியில் மாற்று வீரராக முதன் முதலில் களமிறங்கினார். 2021 திசம்பர் 11 அன்று, தனது முதல் தொழில்முறை இலக்கை அடிலெய்டு யுனைடெட் அணிக்கு எதிராக விளையாடி, 2-1 என்ற கணக்கில் வென்றார்.

பன்னாட்டு காற்பந்தாட்டம்
2024 அக்டோபரில், சீனா, சப்பான் அணிகளுக்கு எதிரான 2026 பீஃபா உலகக்கோப்பை காற்பந்து தகுதிப் போட்டிகளுக்கு ஆத்திரேலியத் தேசிய அணியில் விளையாட நிசான் அழைக்கப்பட்டார். 2024 அக்டோபர் 10 அன்று, நிசான் 83வது நிமிடத்தில் மிட்செல் டியூக்கிற்குப் பதிலாக முதல் தடவையாக விளையாடத் தொடங்கினார். 7 நிமிடங்களுக்குப் பிறகு, ஒரு இலக்கை அடித்து சீனாவை 3-1 என்ற கணக்கில் வென்றார்.

சிறப்புகள்
மெல்பேர்ண் விக்டரி
2021 ஆத்திரேலியக் கிண்ணம்
ஆண்டில் சிறந்த இளம் வீரர்: 2021–22

பன்னாட்டு இலக்குகள்

மேற்கோள்கள்

வெளி இணைப்புகள்

2001 பிறப்புகள்
வாழும் நபர்கள்
ஆத்திரேலிய இலங்கைத் தமிழ் வம்சாவளி மக்கள்
ஆஸ்திரேலியத் தமிழர்
ஆத்திரேலியக் காற்பந்தாட்ட வீரர்கள்
மன்னர் ஜார்ஜ் மண்டபம், கோலார் தங்க வயல்

மன்னர் ஜார்ஜ் மண்டபம் (King George Hall) என்பது இந்தியாவின் கோலார் தங்க வயல் நகரில் உள்ள ஒரு நகர மண்டபம் ஆகும். இது ராபர்ட்சன்பேட்டையின் மையத்தில் அமைந்துள்ளது. இது இந்தியாவின் அக்காலத்திய பேரரசர்  ஜார்ஜ் மன்னரின் நினைவாக கட்டப்பட்டது. இக்கட்டடம் விக்டோரியன் கட்டிடக்கலை பாணியில் கட்டபட்டது. இதன் முன் ஒரு புல்வெளியும், தோட்டமும் உள்ளது.

வெளி இணைப்புகள் 
 KGF & Anglo-Indian Community பற்றிய தகவல் 
 பிரபலமான Hangout

இந்தியாவில் உள்ள நகர மண்டபங்கள்
கோலார் மாவட்டம்
குளோரைல் புளோரைடு

குளோரைல் புளோரைடு (Chloryl fluoride) என்பது ClO2F என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். பொதுவாக குளோரின் புளோரைடுகள் ஆக்சிசன் மூலங்களுடன் வினையில் ஈடுபடும்போது பக்கவிளைபொருளாக குளோரைல் புளோரைடு உருவாகிறது. குளோரிக் அமிலத்தின் அசைல் புளோரைடாக இச்சேர்மம் வகைப்படுத்தப்படுகிறது.

தயாரிப்பு
குளோரைல் புளோரைடு முதன்முதலில் 1942 ஆம் ஆண்டில் இசுமிட்சு மற்றும் சூமேக்கர் ஆகியோரால் கண்டறியப்பட்டது. குளோரின் ஈராக்சைடை புளோரினேற்றம் செய்து இவர்கள் குளோரைல் புளோரைடைத் தயாரித்தனர். சோடியம் குளோரேட்டு மற்றும் குளோரின் முப்புளோரைடு  ஆகியவற்றின் எதிர்வினையால் குளோரைல் புளோரைடு மிகவும் வசதியாகத் தயாரிக்கப்படுகிறது.  வெற்றிடப் பின்னக் காய்ச்சி வடித்தலால் சுத்திகரிக்கப்படுகிறது. அதாவது இந்த உப்பை மற்ற பொருட்களிலிருந்து தனித்தனியாகத் தேர்ந்தெடுத்து ஒடுக்கப்படுகிறது. குளோரைல் புளோரைடு  −6 °செல்சியசு வெப்பநிலையில் கொதிக்கும் வாயுவாகும்:

6 NaClO3 + 4 ClF3 → 6 ClO2F + 2 Cl2 + 3 O2 + 6 NaF

கட்டமைப்பு
O2F2 சேர்மத்திற்கு மாறாக, குளோரைல் புளோரைடு ஒரு பிரமிடு மூலக்கூறு கட்டமைப்பில் உள்ளது. இணைதிறன் கூடு எலக்ட்ரான் சோடிகளின் தள்ளுகைக் கொள்கை இக்கட்டமைப்பை கணித்துள்ளது. மாறுபட்ட கட்டமைப்புகள் ஆக்சிஜன் மற்றும் புளோரின் ஈந்தணைவிகள் நேர்மறை ஆக்சிசனேற்ற நிலைகளில் குளோரின் இருப்பதற்கான போக்கை பிரதிபலிக்கிறது. தொடர்புடைய Cl-O-F சேர்மமான  பெர்குளோரைல் புளோரைடு, (ClO3F) நான்முகி வடிவத்தில் உள்ளது. தொடர்புடைய புரோமின் சேர்மமான புரோமைல் புளோரைடு  (BrO2F) குளோரைல் புளோரைடு போன்ற அதே கட்டமைப்பை ஏற்றுக்கொள்கிறது, அதேசமயம் அயோடைல் புளோரைடு (IO2F) நிலையான நிலைமைகளின் கீழ் பல்லுரு பொருளை உருவாக்குகிறது.

மேற்கோள்கள்

வெளி இணைப்புகள்
 WebBook page for ClO2F

குளோரைல் சேர்மங்கள்
ஆக்சிபுளோரைடுகள்
அலோக ஆலைடுகள்
வளிமங்கள்
மலேசிய கூட்டரசு சாலை 10

மலேசிய கூட்டரசு சாலை 10 (ஆங்கிலம்: Malaysia Federal Route 10; மலாய்: Laluan Persekutuan Malaysia 10 என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். 

மலேசியாவின் பழைமையான சாலைகளில் இந்தச் சாலையும் ஒன்றாகும்.

122.21 கிமீ (75.94 மைல்) நீளம் கொண்ட இந்தச் சாலை பகாங் தெமர்லோ நகரத்தையும் நெகிரி செம்பிலான் கிம்மாஸ் நகரத்தையும் இணைக்கின்றது.

பொது

மலேசிய கூட்டரசு சாலை 10-இன் கிலோமீட்டர் '0' (Kilometre Zero) என்பது; மத்திய தீபகற்ப மலேசியாவின் முக்கிய கூட்டரசு சாலையான மலேசிய கூட்டரசு சாலை 1யும்; மலேசிய கூட்டரசு சாலை 10-யும்; இணையும் இடமான நெகிரி செம்பிலான் கிம்மாஸ் நகரத்தில் உள்ளது.

மலேசிய கூட்டரசு சாலை 10-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

தெமர்லோ
தெமர்லோ நகரம் மலேசியாவில் மிகப் பழைமையான நகரங்களில் தெமர்லோ நகரமும் ஒன்றாகும். 19-ஆம் நூற்றாண்டில் கட்டப்பட்ட காலனிய கால கட்டிடங்களும்; கடை வீடுகளும் இன்றும் பழைய வரலாற்றை அங்கு பறைசாற்றுகின்றன. 

தெமர்லோ நகரம், தீபகற்ப மலேசியாவின் மையம் (Centre of Peninsular Malaysia) என உறுதி செய்யப்பட்டு உள்ளது. லஞ்சாங் கம்போங் பாயா சிப்புட் எனும் இடத்தில் அந்த மையப்புள்ளி அமைந்து உள்ளது.

மேலும் காண்க
 கிம்மாஸ்
 தெமர்லோ நகரம்
 தெமர்லோ மாவட்டம்
 தெமர்லோ மக்களவைத் தொகுதி
 கிம்மாஸ்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
லிம்பர் வனவிலங்கு காப்பகம்

லிம்பர் வனவிலங்கு காப்பகம் (Limber Wildlife Sanctuary) அல்லது காசிங் வனவிலங்கு காப்பகம் என்பது சம்மு-காசுமீரில் உள்ள ஒரு வனவிலங்கு காப்பகம் ஆகும். இங்கு அரிய மார்க்கோர் காட்டு ஆடுகளைப் பாதுகாப்பதில் கவனம் செலுத்தும் மாநிலத்தின் நான்காவது தேசியப் பூங்கா இதுவாகும். சம்மு-காசுமீர் அரசால் அறிவிக்கப்பட்டபடி இது சுற்றுச்சூழல் உணர்திறன் மண்டலத்தின் ஒரு பகுதியாகும்.

அமைவிடம் 
லிம்பர் வனவிலங்கு காப்பகம் சுனார் 26.00 சதுர மீட்டர் பரப்பளவைக் கொண்டுள்ளது. இது சம்மு-காசுமீரின் பாரமுல்லா மாவட்டத்தில் ஜீலமின் வடக்குக் கரையில் அமைந்துள்ளது. இது பாக்கித்தானுடன் இந்தியா வைத்திருக்கும் பன்னாட்டு அதிகார வரம்பான எல்லைக் கட்டுப்பாட்டுக் கோட்டிற்கு அருகில் உள்ளது. இது சிறிநகரிலிருந்து சுமார் 70 கி. மீ. தொலைவில் அமைந்துள்ளது.

வனவிலங்குகள் 
லிம்பர் வனவிலங்கு காப்பகம் மார்க்கோர் காட்டு ஆடுகளுக்கான பாதுகாப்பு களமாகும். மற்ற வகை ஆடுகளைத் தவிர, லிம்பர் வனவிலங்கு சரணாலயத்தில் இமயமலை கத்தூரி மான், சிறுத்தை மற்றும் பழுப்பு கரடிகள் உள்ளன. சுமார் 120 வகையான பறவைகளும் 20 வகையான பாலூட்டிகளும் இங்குக் காணப்படுகின்றன.

புவிசார் சுற்றுச்சூழல் சேதம் 
2005 அக்டோபர் 8 அன்று ஏற்பட்ட பூகம்பத்தின் போது தொலைதூரப் பகுதியில் உள்ள லிம்பர் வனவிலங்கு சரணாலயத்தில் புவி-சுற்றுச்சூழல் சேதம் ஏற்பட்டது. சம்மு-காசுமீர் அரசு பாதிக்கப்பட்ட குடும்பங்களுக்கு ரூ 30,000 மற்றும் புனரமைப்பு நோக்கங்களுக்காக ரூ 1 லட்சம் வழங்கியது.

மேற்கோள்கள் 

பாரமுல்லா மாவட்டம்
சம்மு காசுமீர் வனவிலங்கு காப்பகங்கள்
நைனித்தால் உதம்சிங் நகர் மக்களவைத் தொகுதி

நைனித்தால் உதம்சிங் நகர் மக்களவைத் தொகுதி (Nainital–Udhamsingh Nagar Lok Sabha constituency) இந்தியாவின் உத்தராகண்டு மாநிலத்தில் உள்ள ஐந்து மக்களவைத் தொகுதிகளில் ஒன்றாகும். இது நைனித்தால் (பகுதி) மற்றும் உதம்சிங் நகர் ஆகிய இரண்டு மாவட்டங்களை உள்ளடக்கியது. மக்களவை தொகுதிகளின் எல்லை நிர்ணயத்தைத் தொடர்ந்து 2009ஆம் ஆண்டில் இந்தத் தொகுதி உருவாக்கப்பட்டது.

சட்டமன்றத் தொகுதிகள் 
நைனித்தால் உதம்சிங் நகர் மக்களவைத் தொகுதி பின்வரும் பதினான்குச் சட்டப்பேரவைத் தொகுதிகளைக் கொண்டுள்ளது

நாடாளுமன்ற உறுப்பினர்கள்

தேர்தல் முடிவுகள்

2024

பொதுத் தேர்தல் 2019

பொதுத் தேர்தல் 2014

2009 பொதுத் தேர்தல்

மேலும் காண்க 

 இந்திய மக்களவைத் தொகுதிகள்

மேற்கோள்கள்

வெளி இணைப்புகள் 

 2019 லோக்சபா தேர்தல் தேதி மற்றும் அட்டவணை

உத்தராகண்டம் மக்களவைத் தொகுதிகள்
மலேசிய கூட்டரசு சாலை 11

மலேசிய கூட்டரசு சாலை 11 (ஆங்கிலம்: Malaysia Federal Route 11; மலாய்: Laluan Persekutuan Malaysia 11 என்பது மலாயா தீபகற்பத்தின் மத்தியப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். 

மலேசியாவின் பழைமையான சாலைகளில் இந்தச் சாலையும் ஒன்றாகும். இந்தச் சாலை பெரா ஏரி மற்றும் பண்டார் துன் அப்துல் ரசாக் நகடம் வழியாகச் சென்று நெகிரி செம்பிலான் மற்றும் பகாங் மாநிலங்களின் எல்லையைக் கடக்கிறது.

61.33 கிமீ (38.11 மைல்) நீளம் கொண்ட இந்தச் சாலை நெகிரி செம்பிலான் செர்த்திங் நகரத்தையும் பகாங் பண்டார் துன் அப்துல் ரசாக் நகரத்தையும் இணைக்கிறது.

பொது

மலேசிய கூட்டரசு சாலை 10-இன் கிலோமீட்டர் '0' (Kilometre Zero) என்பது  நெகிரி செம்பிலான் மாநிலத்தின் செர்த்திங் நகரத்தில் உள்ளது.

மலேசிய கூட்டரசு சாலை 10-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

சாலை மாற்றுவழிகளின் பட்டியல்

மேலும் காண்க
 செர்த்திங்
 மலேசிய கூட்டரசு சாலை 10
 மலேசிய கூட்டரசு சாலை 9
 மலேசிய கூட்டரசு சாலை 8
 பகாவ்–கெராத்தோங் நெடுஞ்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
மியான்மரில் வங்காள இந்துக்கள்

மியான்மரில் வங்காள இந்துக்கள் (Bengali Hindus in Myanmar) மியான்மரில் உள்ள வங்காள இந்துக்களின் வரலாறு இடைக்காலத்தில் இருந்து தொடங்குகிறது. அரகானிய மன்னர்கள் வங்காளத்திலிருந்து பிராமணர்களை சோதிடர்களாகவும், தொம்பன்களை அரக்கானில் உள்ள அடுக்குத் தூபிகளை சுத்தம் செய்பவர்களாகவும் கொண்டு வந்தனர். பர்மிய இராச்சியத்தை ஆங்கிலேயர்கள் இணைத்த பிறகு, வங்காள இந்துக்கள் பல்வேறு பதவிகளில் பணிபுரிய பிரித்தானிய பர்மாவிற்கு வந்தனர். நிர்வாகத்தில் பெரிய பிரிவு அதிகாரிகளாக இருந்தனர். அதே நேரத்தில் ஒரு சிறிய அளவிளான மக்கள் பல்வேறு திட்டங்களில் தொழிலாளர்களாக வந்னர். 1920 களில், இரங்கூன், மண்டலை, மாவலமயீனி, பேசின் மற்றும் சிட்டவே போன்ற நகர்ப்புற மையங்களில் வங்காள இந்துக்கள் செழிப்பான ஒரு சமூகமாக இருந்தனர். 1930களின் பிற்பகுதியில் இந்திய எதிர்ப்பு இயக்கங்களில் தொடங்கி, வங்காள இந்துக்கள் நூற்றுக்கணக்காக பிரித்தானிய பர்மாவை விட்டு வெளியேறத் தொடங்கினர். சுதந்திரத்திற்குப் பிறகு, குறிப்பாக 1962 ஆட்சி கவிழ்ப்புக்குப் பிறகு, ஏராளமான வங்காள இந்துக்கள் இந்தியாவுக்குச் சென்றனர்.

தற்போது, வங்காள இந்து மக்கள் யங்கோன் மற்றும் சிட்டவே நகரங்களிலும், இராகினி மாநிலத்தின் சில அரை நகர்ப்புற மற்றும் கிராமப்புறங்களிலும் குவிந்துள்ளனர். பல்வேறு ஆதாரங்களில் மேற்கோள் காட்டப்பட்ட மதிப்பிடப்பட்ட மக்கள் தொகை 10,000 முதல் 56,000 வரை இருக்கும். 1982 ஆம் ஆண்டு சட்டத்தின்படி வங்காள இந்துக்கள் முழு குடிமக்களாக அங்கீகரிக்கப்படவில்லை. ஆனால் தேசிய சரிபார்ப்புக்கான அடையாள அட்டையை வைத்திருக்க இவர்களுக்கு உரிமை உண்டு.

அடையாளம் 
மியான்மரில், ரோகிங்கியாக்களின் குடியுரிமை பிரச்சினை வங்காள இந்து மக்களிடையே அடையாள நெருக்கடிக்கு வழிவகுத்துள்ளது. ரோகிங்கியாக்கள் தங்களை அடையாளப்படுத்த ரோகிங்கியா என்ற வார்த்தையைப் பயன்படுத்த விரும்புகிறார்கள். மியான்மர் அதிகாரிகள் இவர்களை வங்காளிகள் என்ற வார்த்தையைப் பயன்படுத்துமாறு வலியுறுத்துகின்றனர். ரோகிங்கியாக்கள் சட்டவிரோதமாக வங்காளதேசத்தில் குடியேறியவர்களாக கருதப்படுவதால், இராகினி மாநிலத்தில் உள்ள வங்காள இந்துக்கள் தங்களை அடையாளப்படுத்த வங்காளி என்ற வார்த்தையைப் பயன்படுத்துவதைத் தவிர்க்கிறார்கள். அவர்கள் தங்களை பர்மிய இந்துக்கள் என்று அடையாளப்படுத்த விரும்புகிறார்கள்.

சமீப காலங்களில், வங்காள இந்துக்கள் ரோகிங்கியாக்களிலிருந்து தங்களை வேறுபடுத்திக் காட்டுவதற்காக சிறிய கைப்பட்டைகளை அணியத் தொடங்கியுள்ளனர். வங்காள இந்து பெண்கள் ரோகிங்கியாக்களிலிருந்து தங்களை வேறுபடுத்திக் காட்ட பொட்டு அணியத் தொடங்கியுள்ளனர்.

துன்புறுத்தல் 
1962இல் ஆட்சி கவிழ்ப்புக்குப் பிறகு, சுமார் 300,000 இந்தியர்கள் மியான்மரை விட்டு வெளியேற வேண்டிய கட்டாயம் ஏற்பட்டது. திருப்பி அனுப்பப்பட்டவர்களில் கிழக்கு வங்காள வம்சாவளியைச் சேர்ந்வங்காள இந்துக்களும் அடங்குவர். திரும்பி வந்த வங்காள இந்து மக்கள் மேற்கு வங்காளத்தின் 24 பர்கானாஸ் மாவட்டத்தில் உள்ள கமர்ஹதி, பராசத், பங்கான் மற்றும் ஹஸ்னாபாத் ஆகிய நான்கு முகாம்களில் குடியேறினர்.

மேற்கோள்கள் 

மியான்மார்
ஐக்கிய நாடுகள் பாதுகாப்பு அவையின் இடைக்காலப் படைகள் (லெபனான்)

லெபனானில் ஐக்கிய நாடுகள் பாதுகாப்பு அவையின் இடைக்காலப் படைகள் (United Nations Interim Force in Lebanon), லெபனான்-இஸ்ரேல் எல்லைப்புறத்தில் தெற்கு லெபனானில் உள்ள  நகோரா நகரத்தில், 19 மார்ச் 1978 முதல்,   ஐக்கிய நாடுகள் பாதுகாப்பு அவையின் இடைக்கால அமைதி காக்கும் படைகளின் தலைமையகம் செயல்படுகிறது.  இதன் நோக்கம் ஹிஸ்புல்லா இராணுவமயமாக்கலை நிறுத்த உறுதிப்படுத்தவும், கிளர்ச்சியாளர்கள் மற்றும் ஆயுதக் கடத்தலுக்கு எதிராக,லெபனான் இராணுவ நடவடிக்கைகளுக்கு ஆதரவளிக்கவும், லெபனான் அரசாங்கம்  இப்பகுதியில் அதன் அதிகாரத்தை மீட்டெடுப்பதே ஆகும். 
ஐக்கிய நாடுகளின் பாதுகாப்பு அவையில் தீர்மானங்கள் 425 மற்றும் 426 மூலம் 19 மார்ச் 1978 இல் நிறுவப்பட்ட ஐ.நா. அமைதி காக்கும் பணியாகும். லெபனான் அரசாங்கம் அப்பகுதியில் தனது அதிகாரத்தை மீட்டெடுக்கும் என்பதை உறுதிப்படுத்துவதற்காக  இந்த அமைதிப்படை 1978ல் தெற்கு லெபனானில் பாலஸ்தீனிய கிளர்ச்சி மற்றும் லெபனான் உள்நாட்டுப் போரின் பின்னணியில் வந்தது.1982ல் லெபனான் மீதான இஸ்ரேலிய படையெடுப்பு மற்றும் 2000ல் லெபனானில் இருந்து இஸ்ரேல் வெளியேறியதன் காரணமாக அப்பகுதியில் இராணுவ வெற்றிடத்தை சரிசெய்ய வேண்டியிருந்தது. 

தெற்கு லெபனானில் உள்ள ஐ. நா அமைதிப் படையில் 46 நாடுகளைச் சேர்ந்த 10,500 வீரர்கள் உள்ளனர்.  தெற்கு லெபனானை  "அங்கீகரிக்கப்படாத ஆயுதம் ஏந்தியவர்களிடமிருந்து (ஹிஸ்புல்லா) பாதுகாக்கப்படுவதற்கு உதவும் பணியைக் கொண்டுள்ளது.

மேற்கோள்கள்

அடிக்குறிப்புகள்

மேலும் படிக்க 
 Bregman, Ahron (2002). Israel's Wars: A History Since 1947. London: Routledge. 
 Bruns, Sebastian (2012). UNIFIL's Maritime Task Force and Germany's Contribution, in: Auftrag Auslandseinsatz. Neueste Militärgeschichte an der Schnittstelle von Geschichtswissenschaft, Politik, Öffentlichkeit und Streitkräften. Im Auftrag des Militärgeschichtlichen Forschungsamtes herausgegeben von Bernhard Chiari, Freiburg i.Br., Berlin, Wien: Rombach, 480 S. (= Neueste Militärgeschichte. Analysen und Studien, 1), 48 Euro, .
 Mattelaer, Alexander (2009).  , Egmont Paper 34 Egmont-Koninklijk Instituut voor Internationale Betrekkingen

வெளி இணைப்புகள் 

 ஐக்கிய நாடுகளின் அமைதி காக்கும் படை
UNIFIL – UN official mandate
 Welcome at Unifil
 UNIFIL Deployment Map
 UNIFIL site with Pictures & Stories from Irelands Involvement with UNIFIL.
  Israeli forces again target UN peacekeepers in southern Lebanon
லெபனான்
நகோரா

நகோரா (Naqoura) (, தெற்கு லெபனான் பிரதேசத்தில் தெற்கு ஆளுநரகத்தில் உள்ள டயர் மாவட்டத்தில் அமைந்த ஒரு சிற்றூர் ஆகும். இது இஸ்ரேல்-லெபனான் எல்லைப்புறத்தில் உள்ளது. தெற்கு லெபனான் பகுதியில் லெபனான் அரசு இராணுவத்தை நிலை நிறுத்தவும்; ஹிஸ்புல்லா கிளர்ச்சியாளர்களை ஒடுக்கவும், இவ்வூரில் 23 மார்ச் 1978 முதல் ஐக்கிய நாடுகள் பாதுகாப்பு அவையின் இடைக்காலப் படைகளின் தலைமையகம் செயல்படுகிறது.

மேற்கோள்கள்

ஆதார நூல்கள்

வெளி இணைப்புகள்
 Naqoura, Localiban
Survey of Western Palestine, Map 3:  IAA, Wikimedia commons 

லெபனான் நகரங்கள்
தூடூ

தூடூ (Dudu), இந்தியாவின் இராஜஸ்தான் மாநிலத்தில் 17 மார்ச் 2023 அன்று புதிதாக நிறுவப்பட்ட தூடூ மாவட்டத்தின் நிர்வாகத் தலைமையிட நகரம் ஆகும். இது மாநிலத் தலைநகரம் ஜெய்ப்பூருக்கு தென்மேற்கே 65 கிலோ மீட்டர் தொலைவில் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 2618 குடும்பங்கள் கொண்ட தூடூ நகரத்தின் மக்கள் தொகை14,961 ஆகும். பாலின விகிதம் 1000 ஆண்களுக்கு 943 பெண்கள் வீதம் உள்ளனர். சராசரி எழுத்தறிவு 73.13% ஆக உள்ளது. பட்டியல் சாதியினரும் பட்டியல் பழங்குடியினரும் முறையே 2,924 மற்றும் 246 ஆக உள்ளனர்.

மேற்கோள்கள்
 

இராஜஸ்தான் மாநிலத்திலுள்ள ஊர்களும் நகரங்களும்
பன்மொழி (கணினி)

கணினியியலில், பன்மொழி (polyglot) என்பது பல நிரல் மொழிகளில் அல்லது கோப்பு வடிவங்களில் செல்லுபடியாகும் வகைகளில் எழுதப்படும் செய்நிரல் அல்லது துணைநிரல்கள் (அல்லது பிற கோப்புகள்) ஆகும். இந்தப் பெயர் பன்மொழிப் புலமை ஒப்பீடாக அழைக்கப்படுகிறது. ஒரு பன்மொழிக் கோப்பு இரண்டு அல்லது அதற்கு மேற்பட்ட வெவ்வேறு வடிவங்களிலிருந்து நிரல்தொடரி இணைப்பின் மூலம் உருவாக்கப்படுகிறது.

மேற்கோள்கள்

வெளி இணைப்புகள்
CSE HTML Validator for Windows with polyglot markup support 
Benefits of polyglot XHTML5 

நிரலாக்கம்
கோப்பு வடிவங்கள்
நேற்று இன்று நாளை

நேற்று இன்று நாளை (Netru Indru Naalai) என்பது கீழ்கண்டவற்றைக் குறிக்கலாம்:

 நேற்று இன்று நாளை (1974 திரைப்படம்),  1974 திரைப்படம்
 நேற்று இன்று நாளை (2008 திரைப்படம்),  2008 திரைப்படம்
 நேற்று, இன்று, நாளை (இசை), மணிரத்னம் இசை  நிகழ்ச்சி

மேலும் காண்க 

 இன்று நேற்று நாளை,  2016 திரைப்படம்
அசோக்சிமெத்தேன்

அசோக்சிமெத்தேன் (Azoxymethane) என்பது C2H6N2O என்ற  மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். உயிரியல் ஆராய்ச்சியில் பயன்படுத்தப்படும் புற்றுநோய் மற்றும் நரம்பு நச்சியல் வேதிச் சேர்மம் ஆகும். இச்சேர்மம் அசோமெத்தேனின் ஆக்சைடு ஆகும்.  குறிப்பாக பெருங்குடல் புற்றுநோயைத் தூண்டுவதற்கு இது காரணியாக இருக்கும்.

மேற்கோள்கள் 

அமீன் ஆக்சைடுகள்
புற்றீணிகள்
வெள்ளி ஐப்போநைட்ரைட்டு

வெள்ளி ஐப்போநைட்ரைட்டு (Silver hyponitrite) Ag2N2O2 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். (Ag+)2[ON=NO]2− என்ற அமைப்பு வாய்ப்பாட்டாலும் இதை அடையாளப்படுத்தலாம். ஒற்றை இணைதிற வெள்ளி நேர்மின் அயனியும் ஐப்போநைட்ரைட்டு எதிர்மின் அயனியும் சேர்ந்து இச்சேர்மம் உருவாகிறது. இது ஒரு பிரகாசமான மஞ்சள் நிறத் திடப்பொருளாகும். நடைமுறையில் இது நீரில் கரையாது. இருமெத்தில் பார்மமைடு, டைமெத்தில் சல்பாக்சைடு உள்ளிட்ட பெரும்பாலான கரிம கரைப்பான்களிலும் இது கரையாது.

தயாரிப்பு
வெள்ளி ஐப்போநைட்ரைட்டு 1948 ஆம் ஆண்டில் கண்டறியப்பட்டது.

தண்ணீரில் கரைக்கப்பட்ட சோடியம் ஐப்போநைட்ரைட்டுடன் வெள்ளி நைட்ரேட்டைச் சேர்த்து வினைபுரியச் செய்து வெள்ளி ஐப்போநைட்ரைட்டு தயாரிக்கப்படுகிறது.

Na2N2O2 + 2AgNO3 → Ag2N2O2 + 2 NaNO3
அதிகப்படியான வெள்ளி நைட்ரேட்டு  பழுப்பு அல்லது கருப்பு நிற வீழ்படிவை அளிக்கிறது.

வெள்ளி நைட்ரேட்டுடன் சோடியம் இரசக்கலவையச் சேர்த்து வினைபுரியச் செய்தும் வெள்ளி ஐப்போநைட்ரைட்டு தயாரிக்கப்படுகிறது.

பண்புகள்
செறிவூட்டப்பட்ட கார ஐப்போநைட்ரைட்டு கரைசல்களில் வெள்ளி ஐப்போநைட்ரைட்டு குறைவாக கரையும். [(NH3)2Ag]+ என்ற ஒருங்கிணைவு அயனி உருவாகும் காரணத்தால் நீரிய அமோனியாவில் இது நன்றாகக் கரையும்.  ஒளியில் வெளிப்படும்போது வெள்ளி ஐப்போநைட்ரைட்டு மெல்ல சிதைவடைகிறது.

வினைகள்
நீரற்ற வெள்ளி ஐப்போநைட்ரைட்டு வெற்றிடத்தில் 158 °செல்சியசு வெப்பநிலையில் சிதைகிறது. சிதைவின் போது வெள்ளி ஆக்சைடும் நைட்ரசு ஆக்சைடும் உருவாகின்றன. இருப்பினும், இவை பின்னர் நைட்ரசன், வெள்ளி உலோகம் மற்றும் இரு தனிமங்களின் பல்வேறு ஆக்சைடுகள் மற்றும் வெள்ளி உப்புகளின் மாறுபட்ட சேர்மங்களை உருவாக்குகின்றன.

ஐப்போநைட்ரசு அமிலம்
ஈதரில் கரைந்த நீரற்ற ஐதரசன் குளோரைடுடன் வெள்ளி ஐப்போநைட்ரைட்டு வினை புரிவதால் ஐப்போநைட்ரசு அமிலம் உருவாகிறது. இதுவே ஐப்போநைட்ரசு அமிலத்தை தயாரிப்பதற்கான நிலையான வழியாகும்:

Ag2N2O2 + 2 HCl → H2N2O2 + 2 AgCl

நிறமாலையியல் தரவு, விளைந்த அமிலத்திற்கான மறுபக்க உள்ளமைவைக் குறிக்கிறது.

ஆல்க்கைல் ஆலைடுகளுடன் வினை
வெள்ளி ஐப்போநைட்ரைட்டு ஆல்க்கைல் ஆலைடுகளுடன் வினைபுரிந்து, ஆல்க்கைல் ஐப்போநைட்ரைட்டுகளை உருவாக்குகிறது. எடுத்துக்காட்டாக, மெத்தில் புரோமைடுடனான வினையில் தன்னிச்சையாக வெடிக்கும் இருமெத்தில் ஐப்போநைட்ரைட்டை அளிக்கிறது:

 2CH3Br + Ag2N2O2 → H3C-O-N=N-O-CH3 + 2 AgBr

எத்தில்,பென்சைல், மூவிணைய பியூட்டைல் ஐப்போநைட்ரைட்டுகளும் அறியப்படுகின்றன.

மேற்கோள்கள் 

வெள்ளி சேர்மங்கள்
நைட்ரசன்-ஆக்சிசன் சேர்மங்கள்
பொட்டாசியச் சிறுநீர்

பொட்டாசியச் சிறுநீர் (Kaliuresis)  என்பது சிறுநீரில் பொட்டாசியம் வெளியேறும் நிலையாகும்.

இதய செயலிழப்பு நோயாளிகளுக்கு சிகிச்சையளிக்க தையசைடு சிறுநீரிறக்கி பயன்படுத்தப்படுகிறது. சிறுநீரகம் மீண்டும் உறிஞ்சும் உப்பின் அளவைக் குறைப்பதன் மூலம் உடலில் உள்ள உப்பின் (சோடியம் குளோரைடு) அளவைக் குறைப்பதே இச்செயல்முறையின் குறிக்கோளாகும். சிறுநீரகத்தில் உள்ள அதிகப்படியான சோடியம், சிறுநீர் மூலம் வெளியேற்றப்படுவதால், உப்பு நோயை (குறைந்த சோடியம் அளவு) ஏற்படுத்தலாம். இதனால் சோடியம்-பொட்டாசியம் பரிமாற்றத்தை அதிகரிப்பதன் மூலம் பொட்டாசியச் சிறுநீர் நிலை ஏற்படலாம்.

மேற்கோள்கள்

வெளி இணைப்புகள் 
 Merriam-Webster entry
 

சிறுநீரகவியல்
கர்வால் மக்களவைத் தொகுதி

கர்வால் மக்களவைத் தொகுதி (Garhwal Lok Sabha constituency) இந்தியாவில் உத்தராகண்டம் மாநிலத்தில் உள்ள ஐந்து மக்களவைத் தொகுதிகளில் ஒன்றாகும். மக்களவைத் தொகுதிகளின் எல்லை நிர்ணயத்தைத் தொடர்ந்து 1957ஆம் ஆண்டில் இந்தத் தொகுதி உருவாக்கப்பட்டது. இது சமோலி, நைனித்தால் (பகுதி) பௌரி கர்வால், ருத்ராப்பிரயாகை மற்றும் தெக்ரி கர்வால் (பகுதி) கொண்டுள்ளது.

சட்டமன்றத் தொகுதிகள் 
உத்தராகண்டம் உருவாவதற்கு முன்பு

தற்போது, கர்வால் மக்களவைத் தொகுதி பின்வரும் பதினான்குச் சட்டமன்றத் தொகுதிகளை உள்ளடக்கியது.

கர்வால் மக்களவைத் தொகுதி பின்வரும் ஐந்து சட்டமன்றத் தொகுதிகளை உள்ளடக்கியதாக இருந்தது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

2019

2014

2009

மேலும் காண்க 

 List of constituencies of the Lok Sabha

மேற்கோள்கள்

வெளி இணைப்புகள்

 லோக்சபா தேர்தல் 2019 தேதி மற்றும் அட்டவணை

உத்தராகண்டம் மக்களவைத் தொகுதிகள்
சாஞ்சோர்

சாஞ்சோர் (Sanchore), இந்தியாவின் இராஜஸ்தான் மாநிலத்தின் தென்மேற்கில் உள்ள ஜலோர் மாவட்டப் பகுதிகளைக் கொண்டு 7 மார்ச் 2023 அன்று புதிதாக நிறுவப்பட்ட சாஞ்சோர் மாவட்டத்தின் நிர்வாகத் தலைமையிட நகரம் ஆகும். இது ஜெய்ப்பூருக்கு தென்மேற்கே 565 கிலோ மீட்டர் தொலைவில் உள்ளது. இந்நகரம் இராஜஸ்தான்-குஜராத் எல்லைப்புறத்தில் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 23 வார்டுகளும், 5657 வீடுகளும் கொண்ட சாஞ்சோர் நகராட்சியின் மக்கள் தொகை 32,875 ஆகும். அதில் ஆண்கள் 17,115 மற்றும் பெண்கள் 15,760 ஆக உள்ளனர். சராசரி எழுத்தறிவு  68.52 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  24.51 % மற்றும் 2.63 % ஆக உள்ளனர்.  இந்துக்கள் 86.25%, சமணர்கள் 6.45%, இசுலாமியர்கள் 
7.15% மற்றும் பிறர் 0.15% ஆக உள்ளனர்.

போக்குவரத்து
இராஜஸ்தானின் ஜெய்சல்மேர் மற்றும் குஜராத்தின் மெக்சனா நகரங்களை இணைக்கும் தேசிய நெடுஞ்சாலை எண் 68 சாஞ்சோர் வழியாகச் செல்கிறது.

நீர் வளம்
நர்மதை கால்வாய்சாஞ்சோர் மாவட்டம் மற்றும்  ஜலோர் மாவட்டத்தின் 124 கிராமங்களுக்கு நீர் ஆதாரமாக உள்ளது.

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
நர்மதை கால்வாய்

நர்மதை கால்வாய் (Narmada Canal), இந்தியாவின் குஜராத் மாநிலத்தின் நர்மதை ஆற்றின் குறுக்கே கட்டப்பட்டுள்ள  சர்தார் சரோவர் அணை  நீரை  குஜராத் மற்றும் இராஜஸ்தான் மாநிலப் பகுதிகளுக்கு  கால்வாய்கள் மூலம் கொண்டு செல்வது ஆகும். குஜராத் மாநிலத்தில் இதன் முதன்மைக் கால்வாய் நீளம்  ( மற்றும் இராஜஸ்தான்  மாநிலத்தில் நீளம்   கொண்டது. இக்கால்வாய் 24 ஏப்ரல் 2008 அன்று திறக்கப்பட்டது.. முதன்மைக் கால்வாயின் தலைப்பகுதியிலிருந்து வினாடிக்கு 40,000 கன அடி நீரும்; வால் பகுதியில் 2,600 கன அடி நீரும் வெளியேறுகிறது.

இதன் முதன்மைக் கால்வாயிலிருந்து 42 கிளைக் கால்வாய்கள் மூலம்  பரப்பளவு  (குஜராத்தில்18 இலட்சம் ஹெக்டேர் மற்றும் இராஜஸ்தானில் 2.5 இலட்சம் ஹெக்டேர்) வேளாண் நிலங்களுக்கு நீர் பாசானம் வழங்குகிறது.

குஜராத்தில் நீர் பாசனம்
குஜராத் மாநிலத்தில் நர்மதை கால்வாய் 38 கிளைக் கால்வாய்கள் கொண்டது.

சௌராஷ்டிரா கிளைக் கால்வாய் 
சௌராஷ்டிரா பகுதிகளில் செல்லும் நர்மதை கிளைக் கால்வாய் 104.46 கிலோ மீட்டர் நீளமும்; வினாடிக்கு  நீர் பாசனம்  வழங்குகிறது. மேலும் சௌராஷ்டிராப் பகுதியில் உள்ள இக்கிளைக் கால்வாய் மூலம் 3 சிறிய புனல் மின் உற்பத்தி நிலையங்கள் உள்ளது. இறுதியாக கிளை கால்வாய் மூலம் செல்லும் நீர் போகாவா ஏரியை அடைகிறது..

இராஜஸ்தானில் நீர் பாசனம்
குஜராத்தில் 458 கிலோ மீட்டர் பயணித்த நர்மதை கால்வாய் கட்ச் வழியாக 74 கிலோ மீட்டர் தொலைவில் உள்ள இராஜஸ்தான் மாநிலத்தின் சாஞ்சோர் வருவாய் வட்டம் வரை செல்கிறது.இராஜஸ்தான் மாநிலத்தில்    பரப்பளவில் செல்லும் இக்கால்வாய் மூலம் சாஞ்சோர் மாவட்டத்தின் 124 கிராமங்களுக்கு குடிநீர் வசதி பெறுகிறது. In total, it was designed to irrigate  in 233 villages in Jalore and Barmer and provide drinking water to 1,336 villages.

மேலும் படிக்க 
 Sardar Sarovar Project – The Engineering Marvel - Narmada Main Canal

மேற்கோள்கள்

நருமதை
குஜராத்திலுள்ள கால்வாய்கள்
இராசத்தானிலுள்ள கால்வாய்கள்
ஒருங்கிணைந்த புற்றுநோய் சிகிச்சை

ஒருங்கிணைந்த புற்றுநோய் சிகிச்சை (Multimodal cancer therapy) என்பது கதிர்வீச்சு சிகிச்சை மற்றும் வேதிச் சிகிச்சை அல்லது மற்ற பல சிகிச்சை முறைகளை ஒருங்கிணைத்து  மருத்துவம் பார்க்கும் புற்றுநோய் சிகிச்சைக்கான ஓர் அணுகுமுறையாகும். ஒருங்கிணைந்த புற்றுநோய் பராமரிப்பு, ஒருங்கிணைந்த புற்றுநோய் மருத்துவம் என்ற பெயர்களாலும்  இச்சிகிச்சை முறை அறியப்படுகிறது. உதாரணமாக இடைத்தோற் புற்றுநோய் சிகிச்சையில், அறுவைச் சிகிச்சை, வேதிச் சிகிச்சை, நோயெதிர்ப்பியச் சிகிச்சை மற்றும் கதிரியக்கச் சிகிச்சை போன்ற பலகாரணி சிகிச்சை முறைகள் ஒருங்கிணைக்கப்படுகின்றன. ஒருங்கிணைந்த சிகிச்சைகள் பெரும்பாலும் சிறந்த மருத்துவ விளைவுகளுக்கு வழிவகுக்கின்றன. இதனால் நோய்நீக்கம் சார்ந்த கூட்டுப் பலன்களும் ஏற்படலாம். 

சிறிது-அல்லாத உயிரணு நுரையீரல் புற்றுநோய் மற்றும் இரைப்பை புற்றுநோய் உள்ளிட்ட பல்வேறு வகையான புற்றுநோய்களுக்கு ஒருங்கிணைந்த புற்றுநோய் சிகிச்சை அணுகுமுறை மூலம் சிகிச்சையளிக்க முடியும்

மேலும் காண்க
புற்றுநோய்க்கான சிகிச்சை

மேற்கோள்கள்

உசாத்துணைகள்
 

 

 

 

 

புற்றுநோயியல்
புற்றுநோய்கள்
இந்திராகாந்தி கால்வாய்

இந்திராகாந்தி கால்வாய் (Indira Gandhi Canal) (பழைய பெயர்: இராஜஸ்தான் காலவாய்), இந்தியாவின் பஞ்சாப் மற்றும் இராஜஸ்தான் மாநிலத்தில் பாயும்  650 கிலோ மீட்டர் நீளம் கொண்ட கால்வாய் ஆகும்.  இக்கால்வாய் சட்லஜ் ஆறு மற்றும் பியாஸ் ஆறுகள் கலக்குமிடமான ஹரிகே சதுப்பு நிலத்தில் துவங்கி,  இராஜஸ்தான் மாநிலத்தின் தார் பாலைவனததில் முடிகிறது. இக்கால்வாய் நீர் பஞ்சாப் மற்றும் இராஜஸ்தான் மாநிலங்களின் வேளாண்மை மற்றும் குடி நீருக்கு பயன்படுகிறது  இக்கால்வாய் 2005ஆம் ஆண்டில் பயன்பாட்டிற்கு வந்ததாலும்; இதன் இறுதிப் பகுதியான அனூப்கர் கால்வாய்  2010ஆம் ஆண்டில் நிறைவானது.

மேற்கோள்கள்

ஆதாரங்கள்
Anon. 1998. Statistical Abstract Rajasthan. Directorate of Economic and Statistics, Rajasthan, Jaipur.
Balak Ram, 1999. Report on Wastelands in Hanumangarh district, Rajasthan. CAZRI, Jodhpur.
 Karimkoshteh, M. H. 1995. Greening the Desert (Agro-Economic impact of IG canal). Renaissance Publication, New Delhi.
Kavadia, P.S. 1991. Problem of waterlogging in Indira Gandhi Nahar Project and outline of Action Plan to tackle it. 
Singh, S. and Kar, A. 1997. Desertification Control - In the arid ecosystem of India for sustainable development. Agro-Botanical Publishers, Bikaner.
Burdak, L. R. 1982. Recent advances in Desert Afforestation, Dehradun.

பஞ்சாப்பிலுள்ள கால்வாய்கள்
இராசத்தானிலுள்ள கால்வாய்கள்